Diari Oficial de la Generalitat Valenciana


Sumari del DOGV 5375, del 26-10-2006 (2006/11240)

RESOLUCIÓ de 26 de setembre de 2006, del president del Consorci Hospital General Universitari de València, per la qual es resol parcialment la Convocatòria CM/03/04 (cap de Servici de Cardiologia) convocada per Resolució de 14 d'octubre de 2004 (DOGV 09.11.2004).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5375

Data del DOGV
:   26-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11055


Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 26 de setembre de 2006, del president del Consorci Hospital General Universitari de València, per la qual es resol parcialment la Convocatòria CM/03/04 (cap de Servici de Cardiologia) convocada per Resolució de 14 d'octubre de 2004 (DOGV 09.11.2004). [2006/M11222]  
Mitjançant Resolució de 12 de setembre de 2006, es va ordenar l'execució de la sentència número 292/06, de 21.07.2006, del Jutjat Contenciós Administratiu número 8 de València, en relació amb el recurs contenciós administratiu interposat per Rafael Payá Serrano contra la Resolució d'01.08.2005 de la Convocatòria CM/03/04 de provisió de la direcció del Servici de Cardiologia, que es va declarar inicialment deserta d'acord amb la proposta de la comissió de valoració.  
En este sentit, l'esmentada resolució va anul·lar l'apartat segon de la Resolució d'01.08.2005 del president del CHGUV per la qual es va resoldre la Convocatòria CM/03/04 (DOGV 26.08.2005), en quant declarava desert el procés de provisió de la plaça de cap del Servici de Cardiologia; i va ordenar la retroacció d'actuacions perquè la comissió de valoració valorara l'exposició del projecte tècnic presentat pel recurrent. L'esmentada comissió es va reunir amb tal objecte el passat 22 de setembre de 2006.  
La base novena de la convocatòria preveu que l'òrgan competent resolga la convocatòria per mitjà de l'oportú nomenament, d'acord amb la proposta formulada.  
La comissió de valoració establida en la convocatòria reunida amb l'objecte de complir a l'esmentada sentència, ha proposat declarar desert el procés de provisió per no superar el candidat la nota mínima establida en la convocatòria.  
D'acord amb les atribucions conferides en l'apartat primer, punt 3, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:  
Declarar desert el procés de provisió de la plaça de cap del Servici de Cardiologia.  
Contra la present resolució, que posa fi a la via administrativa, les persones interessades podran interposar recurs contenciós administratiu, d'acord amb el que preveuen els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa, davant del Jutjat Contenciós Administratiu de València en el termini de dos mesos, comptats a partir de l'endemà de la publicació. Sense perjuí que utilitzen qualsevol altre recurs que estimen convenient.  
València, 26 de setembre de 2006.. El president del CHGUV i conseller de Sanitat: Rafael Blasco Castany.